# Kh-47M2 Kinzhal

Kh-47M2 Kinzhal (euskaraz: "daga") misil hipersoniko aerobalistikoa da, ahalmen nuklearra duena; halaber, 2,000 kilometrotatik gorako irismena, Mach 10eko abiadura eta hegaldi-etapa guztietan maniobra iheskorrak egiteko gaitasuna ditu ere. Ojiba konbentzional eta nuklearrak eraman ditzake, eta Tu-22M3 bonbaketarietatik zein MiG-31K intertzeptoreetatik jaurti daiteke. Errusiako Hegoaldeko Barruti Militarreko eta Mendebaldeko Barruti Militarreko aire-baseetan zabaldu da.
Kinzhala 2017ko abenduan jarri zen martxan, eta Vladimir Putin-ek, Errusiako Presidenteak, 2018ko martxoaren 1ean jakinarazitako Errusiaren "sei arma estrategiko berrietako" bat da.

## Diseinua

Misila diseinatuta dago NATOren gerraontzietara iristeko, Europako Errusiaren inguruko estrategikoak diren misil-sistementzat mehatxu izan daitezen –besteak beste, NATOren misilen aurkako defentsa-sistemak, gerraontzi balistikoak eta Errusiako mugetatik gertu dauden eskualdeetako objektuak–. Ustez, aire-defentsa edo misilen aurkako edozein sistema estatubatuar ezagun edo aurreikusi gainditzeko diseinatuta dago; hala nola, MIM-104 Patriot, Terminal High Altitude Area Defense eta Aegis Combat Systema.
Misilaren lehen etapa ziurrenik 9K720 Iskander-a dugu, gidatze-sekzioa misil honetarako zehazki diseinatuta dagoen bitartean. Helburu estatiko zein mugikorrak jo ditzake; hala nola hegazkin-ontziak.
Atmosferaren barruan abiadura hipersonikoetan hegan egiten duenez, aire-presioak bere aurrean plasma-hodei bat eratzen du mugitzen den bitartean, irrati-uhinak xurgatuz eta radar-sistema aktiboekiko ia ikusezin bihurtuz –sakontzeko, ikus plasma-isiltasuna–.
Kinzhalaren abiadura altuak arinagoak eta motelagoak diren ontzi-misilek baino ezaugarri hobeak ematen dizkio, helburu-sartzeari dagokionez. Ojibarik gabe ere, misilaren energia zinetikoa nahikoa da gerraontzirik handiena ere erabat suntsitzeko. Bere maniobra-gaitasun aurreratuekin, doitasun handiarekin eta abiadura hipersonikoarekin, iturri batzuek "hegazkin-ontzien hiltzaile" ezizena ematen diote; izan ere, 100,000 tonako superhegazkin-ontzi bat kolpe bakar batekin baliogabetzeko eta, agian, hondoratzeko gaitasuna du. 500 kilogramokoko masa eta Mach 12ko abiadurarekin, Kinzhalaren ojibak –misilaren beste atal batzuk alde batera utzita– 4 gigajoule baino gehiagoko energia zinetikoa lortzen du –990 kilogramo TNTren baliokidea dena–.
Errusiako komunikabideek diotenez, misilaren irismena 2,000 kilometrokoa da MiG-31K batek daramanean, eta 3,000 kilometrokoa Tu-22M3 barek daramanean.

## Operazio-historia

Kinzhal 2017ko abenduan jarri zen martxan, bai eta Vladimir Putinek, Errusiako Presidenteak, 2018ko martxoaren 1ean jakinarazitako "Errusiaren sei arma estrategiko berrietako" bat da. Hala ere, dirudienez, misila 2016an erabili zen lehen aldiz, Errusiak Sirian egindako kanpaina militarrean.
2018ko maiatzean, hamar MiG-31K-k, Kinzhal-misilak erabiltzeko gai zirenak, borroka esperimentaleko zerbitzuan zeuden, bai eta zabaltzeko prest. 2018ko abenduan, Kinzhal-misilez armaturiko hegazkinek 89 irteera egin zituzten Itsaso Beltzean eta Kaspiar Itsasoan.
2019ko otsailean, MiG-31K Kinzhal misil-eramaileen tripulazioek 380 entrenamendu-irteera baino gehiago egin zituzten misilarekin, eta, horietatik, 70ek, gutxienez, aire-hornikuntza erabili dute. Armak 2019ko abuztuan egin zuen debuta, Aviadartsen Nazioarteko Lehiaketan. TASSen arabera, Kinzhalen lehen jaurtiketa 2019ko azaroaren erdialdean izan zen, Artikoan. Jakinarazi zenez, jaurtiketa MiG-31K batek egin zuen Oleniako aire-basetik. Misilak lurreko helburu bat jo zuen "Pemboy" proba-eremuan, Mach 10eko abiadurara iritsiz.
2021eko ekainean, Kinzhal-misil bat jaurti zuen MiG-31K batek Khmeimimeko aire-basetik, Siriako lurreko helburu baten aurka. Hegazkingintza-errejimendu independente bat eratu da, ere, 2021ean MiG-31K hegazkinekin eta Kinzhal misil hipersonikoarekin.
2022ko otsailaren hasierako zurrumurruek iradokitzen zutenez, Kinzhal-misilez armaturiko MiG-31 intertzeptore batzuk Soltsiko aire-basetik bidali zituzten –Novgorod Oblastean– Txerniakhovskeko aire-basera, Kaliningrad Oblasteko errusiar basera. Errusiako Indar Aeroespazialek Kinzhal-misil hipersoniko aerobalistikoak jaurti zituzten ere 2022ko otsailaren 19an. Errusiak 2022an Ukraina inbaditu zuenean, Errusiako armadak esan zuen Kinzhal-misilak erabili zituela Ukrainako Indar Armatuen lurpeko arma-biltegi bat suntsitzeko Deliatyn-en, 2022ko martxoaren 18an, bai eta erregai-biltegi bat Konstantinovka-n, hurrengo egunean. Joe Biden-ek, Ameriketako Estatu Batuetako Presidenteak, baieztatu duenez, "ia ezinezkoa da [misila] geldiaraztea".

## Erabiltzaileak

Errusia
* Errusiako Indar Aeroespazialak

## Erreferentziak

* ↑ (Ingelesez) «Kh-47M2 Kinzhal» Missile Threat (Noiz kontsultatua: 2022-03-23).
* ↑ (Ingelesez) «Janes | Latest defence and security news» Janes.com (Noiz kontsultatua: 2022-03-23).
* ↑ (Ingelesez) Majumdar, Dave. (2018-05-10). «Russia Places 10 Deadly MiG-31s on "Experimental Combat Duty" to Carry "Hypersonic" Missile» The National Interest (Noiz kontsultatua: 2022-03-23).
* ↑ «Russian Aerospace Forces test launch Kinzhal hypersonic missile» tass.com (Noiz kontsultatua: 2022-03-23).
* ↑ (Ingelesez) Newdick, Thomas. «Russian MiG-31s Armed With Air-Launched Ballistic Missiles Have Arrived In Kaliningrad» The Drive (Noiz kontsultatua: 2022-03-23).
* ↑ (Polonieraz) «"Hipersoniczny" Kindżał zagrożeniem dla Europy [OPINIA»] defence24.pl (Noiz kontsultatua: 2022-03-24).
* ↑ (Errusieraz) «Новое российское оружие стратегического сдерживания. Комплекс "Кинжал"» Новый оборонный заказ. Стратегии 2018-03-19 (Noiz kontsultatua: 2022-03-24).
* ↑ «Совершенное оружие: "Кинжал" быстр и практически невидим» web.archive.org 2020-12-02 (Noiz kontsultatua: 2022-03-24).
* ↑ (Errusieraz) «От «Кинжала» нет защиты» Газета.Ru (Noiz kontsultatua: 2022-03-24).
* ↑ (Ingelesez) «Strengthening Russia’s Nuclear Forces in the Arctic: The Case of the Kinzhal Missile» www.csis.org (Noiz kontsultatua: 2022-03-24).
* 1 2 «Russia picks MiG-31 fighter as a carrier for cutting-edge hypersonic weapon» tass.com (Noiz kontsultatua: 2022-03-24).
* ↑ (Ingelesez) «Research at Hyper Speed: The Pentagon's Research Laboratories Are Working Flat Out to Develop Hypersonic Weapons Technology» issuu (Noiz kontsultatua: 2022-03-24).
* ↑ (Ingelesez) «What are hypersonic missiles and why is Russia using them?» the Guardian 2022-03-20 (Noiz kontsultatua: 2022-03-24).
* 1 2 (Ingelesez) «Russia Inducts Its Own ‘Carrier Killer’ Missile, and It’s More Dangerous than China’s» thediplomat.com (Noiz kontsultatua: 2022-03-24).
* 1 2 «Military Watch Magazine» militarywatchmagazine.com (Noiz kontsultatua: 2022-03-24).
* ↑ «Russian strategic bomber to extend Kinzhal hypersonic missile’s range — source» tass.com (Noiz kontsultatua: 2022-03-24).
* ↑ «Kinzhal complex substantially boosts Russia’s Aerospace Force capabilities — commander» tass.com (Noiz kontsultatua: 2022-03-24).
* ↑ (Ingelesez) «Putin unveils new nuclear missile, says 'listen to us now'» NBC News (Noiz kontsultatua: 2022-03-24).
* ↑ bmpd. (2018-05-06). «Интервью заместителя Министра обороны России Юрия Борисова о новой военной технике» bmpd (Noiz kontsultatua: 2022-03-24).
* ↑ «Russian MoD sums up 2018 results, details 2019 deliveries | Jane's 360» archive.ph 2019-05-04 (Noiz kontsultatua: 2022-03-24).
* ↑ «Russian fighters armed with Kinzhal hypersonic missiles hold drills with strategic bombers» tass.com (Noiz kontsultatua: 2022-03-24).
* ↑ «New Russian weapons to guarantee security of the country without increasing costs and involvement in the arms race : Ministry of Defence of the Russian Federation» web.archive.org 2022-01-10 (Noiz kontsultatua: 2022-03-24).
* ↑ «ЦАМТО / Новости / Авиамикс в этом году стал самым зрелищным за историю конкурса «Авиадартс-2019»» web.archive.org 2021-01-16 (Noiz kontsultatua: 2022-03-24).
* ↑ «Источники: испытания гиперзвуковой ракеты "Кинжал" впервые провели в Арктике» tass.ru (Noiz kontsultatua: 2022-03-24).
* ↑ «Истребитель МиГ-31К нанёс удар гиперзвуковой ракетой "Кинжал" по неизвестной цели в Сирии» avia.pro (Noiz kontsultatua: 2022-03-24).
* ↑ «Russian troops receive over 5,000 advanced weapon systems in 2021 — defense chief» tass.com (Noiz kontsultatua: 2022-03-24).
* ↑ (Ingelesez) Newdick, Thomas. «Russian MiG-31s Armed With Air-Launched Ballistic Missiles Have Arrived In Kaliningrad» The Drive (Noiz kontsultatua: 2022-03-24).
* ↑ «"MiG-31K Jets Deploy to Kaliningrad: 'Dagger' Hypersonic Missiles Pointed at the Heart of Europe"» militarywatchmagazine.com (Noiz kontsultatua: 2022-03-24).
* ↑ (Errusieraz) «Появились данные о переброске МиГ-31К с «Кинжалом» в Калининградскую область» ВЗГЛЯД.РУ (Noiz kontsultatua: 2022-03-24).
* ↑ (Ingelesez) Roblin, Sebastien. «Russia Deploys Hypersonic Missile To Baltic In Range Of NATO Capitals» Forbes (Noiz kontsultatua: 2022-03-24).
* ↑ Russian MoD Releases Footage of Strategic Forces Drills. (Noiz kontsultatua: 2022-03-24).
* ↑ (Errusieraz) Новости, Р. И. А.. (20220319T1004). «Российские военные уничтожили склад боеприпасов ВСУ ракетами "Кинжал"» РИА Новости (Noiz kontsultatua: 2022-03-24).
* ↑ (Ingelesez) «Russia says it used hypersonic missiles in Ukraine for first time» www.aljazeera.com (Noiz kontsultatua: 2022-03-24).
* ↑ (Ingelesez) «Russia claims first use of hypersonic Kinzhal missile in Ukraine» BBC News 2022-03-19 (Noiz kontsultatua: 2022-03-24).
* ↑ «В Минобороны РФ заявили, что применение "Кинжала" на Украине подтвердило его эффективность» tass.ru (Noiz kontsultatua: 2022-03-24).
* ↑ (Ingelesez) Davis, Charles R.. «Biden confirms Russia used hypersonic missile in Ukraine: 'It's almost impossible to stop it'» Business Insider (Noiz kontsultatua: 2022-03-24).
* ↑ «Russia’s top brass signs a host of deals on advanced weapons delivery to Russian troops» tass.com (Noiz kontsultatua: 2022-03-23).

## Kanpo estekak

* Datuak: Q50379192
* Multimedia: Kh-47M2 Kinzhal / Q50379192